KLAIPĖDOS MIESTO SAVIVALDYBĖS TARYBA

SPRENDIMAS

DĖL NEKILNOJAMOJO TURTO SANKRYŽOS G. 7, KLAIPĖDOJE, PERĖMIMO KLAIPĖDOS MIESTO SAVIVALDYBĖS NUOSAVYBĖN

2012 m. birželio 28 d. Nr. T2-188

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 6 straipsnio 13 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412; 2006, Nr. 87-3397) 6 straipsnio 2 punktu ir atsižvelgdama į VĮ Klaipėdos valstybinio jūrų uosto direkcijos 2012 m. gegužės 23 d. raštą Nr. UD-7.3.66-2513 „Dėl pastatų, esančių Sankryžos g. 7, Klaipėdoje, perdavimo“, Klaipėdos miesto savivaldybės taryba nusprendžia:

1. Sutikti perimti Klaipėdos miesto savivaldybės nuosavybėn savarankiškosioms funkcijoms įgyvendinti valstybei nuosavybės teise priklausančius ir šiuo metu valstybės įmonės Klaipėdos valstybinio jūrų uosto direkcijos patikėjimo teise valdomus pastatus Sankryžos g. 7, Klaipėdoje: administracinį pastatą (unikalus Nr. 2188-0002-2031, žymėjimas – 1B1p, bendras plotas – 440,21 kv. metro, pradinė vertė – 236398,00 Lt, likutinė vertė 2012 m. balandžio 30 d. – 156006,53 Lt) ir sandėlį (unikalus Nr. 2188-0002-2020, žymėjimas – 3F1p, bendras plotas – 146,29 kv. metro, pradinė vertė – 2624,00 Lt, likutinė vertė 2012 m. balandžio 30 d. – 912,19 Lt).

2. Perduoti sprendimo 1 punkte nurodytą turtą, jį perėmus savivaldybės nuosavybėn, Klaipėdos miesto savivaldybės administracijai valdyti, naudoti ir disponuoti patikėjimo teise.

3. Įgalioti Klaipėdos miesto savivaldybės administracijos direktorių savivaldybės vardu pasirašyti sprendimo 1 punkte nurodyto turto priėmimo ir perdavimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.

Savivaldybės meras Vytautas Grubliauskas